Решение на Общия съд (първи състав) от 29 ноември 2023 г. — Пумпянски/Съвет
(Дело T‑734/22)(1)
„Обща външна политика и политика на сигурност — Ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна — Замразяване на средства — Списък на лицата, образуванията и органите, чиито финансови средства и икономически ресурси се замразяват — Запазване на името на жалбоподателя в списъка — Промяна във фактическите и правните обстоятелства, довели до приемането на ограничителните мерки — Понятие за свързаност — Грешка в преценката“
1.      Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Включване в списъците въз основа на съвкупност от точни, конкретни и съгласувани улики
(член 47 от Хартата на основните права на Европейския съюз; Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 40—43)
2.      Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Предели на правото на преценка на посочения компетентен орган — Релевантност на доказателствата, представени във връзка с предходно включване, когато няма промяна в основанията, промяна на положението на жалбоподателя или промяна на положението в Украйна
(Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 44 и 45)
3.      Обща външна политика и политика на сигурност — Ограничителни мерки, приети с оглед на положението в Украйна — Критерии за приемане на ограничителните мерки — Видни бизнесмени, извършващи дейност в икономически сектори, осигуряващи значителен източник на приходи за правителството на Руската федерация, и свързани с тях лица — Понятие за свързаност — Общи интереси — Връзка, която не се свежда само до семейни отношения
(Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 50)
4.      Обща външна политика и политика на сигурност — Ограничителни мерки, приети с оглед на положението в Украйна — Замразяване на средствата на видните бизнесмени, извършващи дейност в икономически сектори, осигуряващи значителен източник на приходи за правителството на Руската федерация, и на свързаните с тях лица — Задължение на Съвета да извърши актуализирана преценка при преразглеждането на ограничителните мерки — Доказателство в обратен смисъл — Настъпила промяна в конкретното положение на обхванатото от ограничителните мерки лице — Грешка в преценката
(Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 57—62)
5.      Обща външна политика и политика на сигурност — Ограничителни мерки, приети с оглед на положението в Украйна — Замразяване на средствата на видните бизнесмени, извършващи дейност в икономически сектори, осигуряващи значителен източник на приходи за правителството на Руската федерация, и на свързаните с тях лица — Прилагане спрямо физически лица единствено поради семейната им връзка с лицата, спрямо които са насочени ограничителните мерки — Недопустимост
(Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 62, 63, 66 и 70)
6.      Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Обхват на контрола — Преценка на законосъобразността в зависимост от наличната информация към момента на приемане на решението
(Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 74)
7.      Обща външна политика и политика на сигурност — Ограничителни мерки, приети с оглед на положението в Украйна — Замразяване на финансовите средства на лицата, които осигуряват материална или финансова подкрепа на правителството на Руската федерация — Задължение на Съвета да извърши актуализирана преценка при преразглеждането на ограничителните мерки — Доказателство в обратен смисъл — Настъпила промяна в конкретното положение на обхванатото от ограничителните мерки лице — Грешка в преценката
(Решение 2014/145/ОВППС на Съвета, изменено с Решения (ОВППС) 2022/1530, (ОВППС) 2023/572 и (ОВППС) 2023/1767; Регламенти № 269/2014, 2022/1529, 2023/571 и 2023/1765 на Съвета)
(вж. т. 83—89)
8.      Извъндоговорна отговорност — Условия — Противоправност — Вреда — Причинно-следствена връзка — Кумулативни условия — Задължение на съда да ги разгледа в определен ред — Липса
(член 340, втора алинея ДФЕС)
(вж. т. 95, 98 и 99)
9.      Извъндоговорна отговорност — Условия — Действителна и сигурна вреда, причинена от незаконосъобразен акт — Неимуществена вреда, произтичаща от засягането на доброто име на жалбоподателя поради приемането на ограничителни мерки спрямо него — Отмяна на обжалвания акт в хода на производството — Последваща констатация за незаконосъобразност на посочените ограничителни мерки — Адекватно обезщетяване на неимуществената вреда
(член 340, втора алинея ДФЕС)
(вж. т. 100)
Диспозитив
1)
Отменя Решение (ОВППС) 2022/1530 на Съвета от 14 септември 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, Регламент за изпълнение (ЕС) 2022/1529 на Съвета от 14 септември 2022 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, Решение (ОВППС) 2023/572 на Съвета от 13 март 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, Регламент за изпълнение (ЕС) 2023/571 на Съвета от 13 март 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, Решение (ОВППС) 2023/1767 на Съвета от 13 септември 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, и Регламент за изпълнение (ЕС) 2023/1765 на Съвета от 13 септември 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, в частта, в която името на г‑н Александър Дмитриевич Пумпянски е запазено в списъка на лицата, образуванията и органите, спрямо които се прилагат тези ограничителни мерки.
2)
Отхвърля искането за обезщетение на г‑н Пумпянски.
3)
Осъжда Съвета на Европейския съюз да понесе, наред с направените от него съдебни разноски, и тези на г‑н Пумпянски.
4)
Европейската комисия понася направените от нея съдебни разноски.
1 ОВ C 24, 23.1.2023 г.